फिलिप ह्यूज

फिलिप ह्यूज (30 नवम्बर 1988 – 27 नवम्बर 2014) ऑस्ट्रेलिया क्रिकेट टीम के खिलाड़ी थे। वह बाएँ हाथ के सलामी बल्लेबाज थे। ह्यूज ऑस्ट्रेलियाई क्रिकेट टीम के उभरते बल्लेबाज थे, उन्होंने अपना टेस्ट करियर का पदार्पण सन् २००९ में २० वर्ष की उम्र में किया था। वे ऑस्ट्रेलियाई क्रिकेट टीम के शीर्ष क्रम के बल्लेबाज होने के साथ साथ कभी कभी विकेटकीपर की भूमिका भी निभाया करते थे।

अंतर्राष्ट्रीय करियर 
वे एक अच्छे बल्लेबाज थे इसका प्रमाण उन्होंने अपने दूसरे टेस्ट में ही दे दिया था जब वें दक्षिण अफ्रीका के खिलाफ डर्बन की उछाल भरी पिच पे मात्र २० वर्ष की उम्र में अपना पहला शतक, ११५ रन लगाया था। इस शतक ने ह्यूज को ऑस्ट्रेलिया के सबसे कम उम्र में शतक मारने वाले खिलाड़ी की सूची मे शुमार कर दिया था। उसी मैच के दूसरे पारी में ह्युज ने फिर शतक १६० रन बनाए जिसकी बदौलत ऑस्ट्रेलिया ने दक्षिण अफ्रिका को १७५ रन से मात दे दी। ह्यूज क्रिकेट इतिहास में सबसे कम उम्र में टेस्ट की दोनो इनिंग में शतक बनाने वाले खिलाड़ी बन गए। ११ जनवरी २०१३ को ह्यूज ने अपने पहले एकदिवसीय मैच में श्रीलंका के खिलाफ शतक बना के क्रिकेट इतिहास में ऑस्ट्रेलिया के और से खेलते हुए अपने पहले ही एकदिवसीय मैच में शतक बनाने वाले पहले खिलाड़ी बन गए। 2013 एशेज के पहले टेस्ट में, ह्यूज ने नवोदित एस्टन आगर के साथ 163 रन की विश्व रिकार्ड दसवें विकेट की साझेदारी निभाई, जहाँ ऑस्ट्रेलिया बाल बाल ट्रेंट ब्रिज में इंग्लैंड से हार गई।

मृत्यु 
सन् २०१४, २५ नवम्बर को ऑस्ट्रेलिया के घरेलू क्रिकेट प्रतियोगिता, शेफील्ड शील्ड के साउथ ऑस्ट्रेलिया और न्यू साउथ वेल्स के मैच में 63 नाबाद पर खेलते हुए फिलिप को बाउंसर लग गई। फिलिप ने हेलमेट पहन रखा था पर बॉल अरक्षित क्षेत्र में लगी। वह वही बेहोश हो गए। उन्हें अस्पताल ले जाए गया जहाँ उनकी सर्जरी हुई और उन्हें गहन चिकित्सा विभाग में रखा गया। मैच तत्काल रद्द कर दिया गया। अगले दिन 2 शेफील्ड शील्ड मैच जो कहीं और खेले जा रहे थे वो भी रद्द कर दिये गए। 27 नवम्बर 2014 को बिना होश आए और अपने 26 वें जन्मदिन से तीन दिन पहले उनकी मृत्यु हो गई। इस खबर के बाद पाकिस्तान और न्यूजीलैंड का यूएई में खेला जा रहा टेस्ट मैच का दूसरे दिन का खेल रद्द कर दिया गया और एक दिन बढ़ा दिया गया। भारत का और क्रिकेट आस्ट्रेलिया (सीए) एकादश का अभ्यास मैच भी रद्द कर दिया गया। भारत और ऑस्ट्रेलिया के बीच 4 दिसम्बर 2014 को होने वाला टेस्ट मैच 9 तारीख को स्थगित कर दिया गया।

अंतर्राष्ट्रीय शतक
टेस्ट शतक

एक दिवसीय अंतर्राष्ट्रीय शतक

सन्दर्भ

बाहरी कड़ियाँ

 
 

२०१४ में निधन
1988 में जन्मे लोग
ऑस्ट्रेलियाई क्रिकेट खिलाड़ी
ऑस्ट्रेलियाई वनडे क्रिकेट खिलाड़ी
विकेटकीपर